Source: http://luminalumii.forumz.ro/t1252-corupia-din-romania
Timestamp: 2018-08-16 10:24:52+00:00

Document:
politica muzica_traditionala Popasul 1918 maxime istorie curiozitati Vremea Limba brasov problema mediu romana google taieri padure internet sibiu 23 drumetie 1 reclame Când comment-143 Literatura Patapievici
Subiect: Corupţia din România Vin 26 Mar 2010, 00:46
Udrea şi Voicu. Să-i ascultăm!
Clasa politică românească are multe personaje de "succesuri".
Cum suntem ţara în care s-a născut proverbul "să-i moară şi capra vecinului",
asistăm la lupte crâncene între taberele care vor să-şi devoreze modelele.
Ce au în comun ministreasa deputată Elena Udrea cu senatorul Cătălin Voicu în afara calităţii lor de parlamentari?
În primul rând, sunt legaţi de pregătirea militară şi universitară.
Cătălin Voicu este general, dar a absolvit şi Facultatea de Drept în cadrul Academiei de Poliţie. O vreme a profesat ca avocat.
Elena Udrea a făcut Dreptul la particular, a profesat ca avocat şi apoi a studiat la Universitatea Naţională de Apărare "Carol",
fiind doctorand de cinci ani în Ştiinţe mi­litare.
O altă experienţă comună este legată de Palatul Cotroceni.
Şi Cătălin Voicu, sub mandatul lui Ion Iliescu, şi Elena Udrea, sub Traian Băsescu, au lucrat cu bune rezultate la Administraţia Prezidenţială.
Anii petrecuţi la Cotroceni au însemnat nu doar vechime în muncă, ci legătura directă cu mecanismele puterii,
formarea unor relaţii în serviciile de informaţii şi cu personalităţile ţării.
Biografiile celor două persoane atât de mediatizate includ la asemănări şi contractele controversate cu sistemul bancar.
Cătălin Voicu a luat un credit de 64.000 de dolari de la defuncta Bancorex,
în contextul relaţiilor privilegiate ale acestei bănci cu Poliţia, Armata şi Procuratura.
Elena Udrea are şi ea un credit, mult mai substanţial, încă neachitat, de 3,2 milioane de euro la BRD.
Relaţia ministrului Turismului cu banca a fost investigată de Comisia Udrea în Camera De­putaţilor.
De altfel, Parlamentul a avut de soluţionat, prin Comisiile Juridice de la Senat şi Cameră, cazurile personajelor la care ne referim.
Ele au cântărit scrisori ale Direcţiei Naţionale Anticorupţie care i-a cercetat specific atât pe Udrea, cât şi pe Voicu.
De numele celor doi se leagă şi alte episoade cu desfăşurări comune.
De Udrea se leagă scandalul bileţelelor şi al interceptării unor convorbiri între politicieni la o cârciumă pe malul Lacului Snagov.
Voicu are şi el înregistrări la activ, făcute tot în cârciumă, care implică personaje politice şi din Justiţie.
Udrea a folosit transcripturile conversaţiilor din Comisia parlamentară care investiga Mi­nisterul Turismului pentru a decredibiliza ancheta.
Voicu doreşte să decredibilizeze şi el ancheta DNA cu transcripturile care arată, în opinia lui, reaua-credinţă a procurorilor.
În fine, şirul acestor asemănări putea să culmineze dacă cei doi ar fi ajuns membri ai aceluiaşi Cabinet Boc în 2008,
când s-a format monstruoasa coaliţie PD-L - PSD. Istoria a ratat la mustaţă momentul întâlnirii marilor spirite:
Cătălin la Interne, Elena la Turism.
De acolo au disjuns antagonic şi destinele lor.
Voicu, apropiat de Vanghelie, a devenit veriga slabă în tranşarea conflictului istoric dintre Hrebenciuc şi Traian Băsescu.
Hrebe a jignit onoarea Curţii cu formularea celebră "sexy buzoianca", bumerangul lovind prin cazul Voicu.
Desigur, asemănările cu realitatea consemnate în aceste rânduri sunt pur întâmplătoare.
Vom avea timp să-i urmărim pe cei doi povestind despre suişurile şi coborâşurile carierelor politice
bazate pe competenţe bănuite, flăcări violete şi sentimente înregistrate.
Să-i ascultăm! Avem ce învăţa de la ei.
Sunt modele, cum spuneam, reprezentative pentru cei 20 de ani de democraţie bine temperată.
Subiect: Re: Corupţia din România Lun 29 Mar 2010, 16:34
Subiect: Re: Corupţia din România Joi 08 Apr 2010, 14:12
Se pare ca, dupa legislatia in vigoare, chiar si daca va fi condamnat definitiv, Catalin Voicu tot va ramane senator!
Avantajele alesilor: Catalin Voicu incaseaza salariul de senator si de dupa gratii
"E interesat de urmărit dacă, pe durata arestului, Voicu va fi plasat în celulă singur, sau cu alți potențiali infractori,
ceea ce ar putea crea anumite vulnerabilități în condițiile în care
el este membru al comisiei de Apărare a Senatului și deține certificat ORNISS, care i-a permis accesul la informații clasificate."
"Pe durata arestării sale, contrar unor opinii vehiculate în presă,
senatorul nu va fi decăzut din drepturile sale de ales al nației.
După cum a declarat pentru Inpolitics unul dintre deputații juriști cu mare experiență din parlament, Eugen Nicolicea,
senatorul arestat își va primi, pe mai departe, salariul de senator, fără indemnizația de ședință, evident.
”El nu va putea vota, dar asta numai pentru că legea actuală nu permite votul de la distanță,
în schimb va putea iniția fără probleme, dacă va dori, proiecte de legi și va putea semna - la vorbitor, desigur,
dacă i se aprobă vizite - rapoarte ale comisiilor parlamentare din care face parte, moțiuni simple sau de cenzură
sau va putea semna în favoarea inițierii unor eventuale comisii de anchetă” spune Nicolicea.
De asemenea, dacă Voicu va expedia, din arest, scrisori, faxuri și telegrame în interes de serviciu,
costul acestora va fi decontat de către Senat, conform art.45 din Statutul parlamentarilor.
El își păstrează, totodată, dreptul la pașaport diplomatic.
Cătălin Voicu va trebui, în cazul în care rămîne în arest pînă la jumătatea lunii iunie, să își completeze, de după gratii,
conform legii, noua declarație de avere, corespunzătoare anului trecut, pentru a fi pusă pe siteul Senatului.
Cel mai spectaculos aspect e acela că, potrivit legislației de la noi,
Voicu va rămîne senator chiar dacă va fi condamnat definitiv la închisoare în timpul actualului mandat,
pentru că respectiva calitate încetează, conform art.7 din Statutul senatorilor și deputaților,
numai dacă instanța decide, în paralel cu trimiterea în pușcărie, și interzicerea dreptului electoral de a vota,
sancțiune care se aplică foarte rar în România. (Bogdan Tiberiu Iacob)
Subiect: Re: Corupţia din România Joi 08 Apr 2010, 14:57
Aurora, totuşi parcă aceste citate de prin gazete sunt cam lungi. Fă-le şi tu o sinteză pe care să o prezinţi cu indicarea nemelui gazetei unde o putem găsi dacă ne interesează. Dar drept să-ţi spun pe mine nu mă interesează dacă Voicu va mai primi sau nu salar de senator după ce va fi închis. Sunt destui care trebuie să se preocupe de treaba asta şi înainte de alegeri a fost cam mare vâlva pentru Parlamentul unicameral.
Subiect: Re: Corupţia din România Joi 08 Apr 2010, 15:49
pai tocmai ca am dat aici numai esenta... ce mi s-a parut de totu interesant
mie mi s-a parut interesant, pentru ca sunt aspecte legislative de care nu aveam habar... si cred ca nici altii!
n-are nici o legatura cu parlamentul "unicameral"
e o chestie... un cetatean oarecare, angajat la o firma oarecare... cat este arestat,
ce se intampla cu angajamentul sau, cu salarul sau? este dat afara? oare ce prevede legea?
Subiect: Re: Corupţia din România Joi 08 Apr 2010, 17:20
Costiniu, Căşuneanu şi Locic, reţinuţi în dosarul Voicu
Omul de afaceri Costel Căşuneanu şi judecătorul Florin Costiniu au fost reţinuţi joi, după ce au fost audiaţi la Direcţia Naţională Anticorupţie (DNA) în dosarul în care este cercetat senatorul PSD Cătălin Voicu.
Tot joi a fost reţinut şi omul de afaceri Marius Locic.
Locic i-ar fi dat bani lui Voicu în schimbul intervenţiei acestuia pentru a soluţiona favorabil un dosar în care era implicat omul de afaceri. Suma cerută de senatorul aflat acum în arest ar fi de 119.000 lei, potrivit procurorilor DNA. Cei doi au stabilit ca banii să fie plătiţi sub forma unor plăţi în baza unui contract de consultanţă între cabinetul de avocatură a lui Voicu şi firma SC Locic imobiliare, potrivit referatului DNA. Senatorul i-ar fi aranjat lui Locic o întâlnire cu reprezentanţi ai Inspectoratului General al Poliţiei, în schimbul banilor. Judecătorul Costiniu este cercetat de DNA pentru că ar fi primit bani de la Căşuneanu în schimbul intervenţiei pe lângă colegi magistraţi în soluţionarea favorabilă a unor litigii ale afaceristului privind achiziţiile publice. Banii au fost daţi prin intermediul senatorului Voicu. Totuşi, dosarul lui Căşuneanu nu a primit soluţie favorabilă.
http://www.romanialibera.ro/actualitate/justitie/costiniu-casuneanu-si-locic-retinuti-in-dosarul-voicu-182647.html
Subiect: Re: Corupţia din România Joi 08 Apr 2010, 17:24
Reţeaua Voicu, iniţiată pe 22 decembrie 1989, cu sprijinul lui Iliescu
Pe data de 26 decembrie 1989, locotenentul Voicu a fost repartizat de preşedintele CFSN, Ion Iliescu, la Parchetul General (fostă Procuratură Generală) pentru a coordona activitatea instituţiei şi pentru a-i asigura paza noului procuror general, Gheorghe Robu. Foşti procurori îşi amintesc momentul descinderii lui Voicu în Parchet. „Ne‑a adunat să ne vorbească. Ne-a spus că din acel moment el şi Armata conduc Procuratura Generală şi cine nu execută ordinele va fi împuşcat ca terorist. În timp ce ne vorbea scotea pistolul din teacă şi îl învârtea pe deget ameninţător.
http://www.romanialibera.ro/exclusiv-rl/investigatii/reteaua-voicu-initiata-pe-22-decembrie-1989-cu-sprijinul-lui-iliescu-180964.html
Subiect: Re: Corupţia din România Joi 08 Apr 2010, 17:46
Cristina, şi tu dai citate cam lungi din gazete, mai ales că dai şi li8nkurile unde putem citi articolele.
Subiect: Re: Corupţia din România Joi 08 Apr 2010, 18:34
atunci te rog sa-mi spui numarul de caractere admis .
Subiect: Re: Corupţia din România Joi 08 Apr 2010, 18:56
Hai, las-o Cristina, nici chiar aşa. Te las să apreciezi singură
Subiect: Re: Corupţia din România Joi 08 Apr 2010, 20:07
Băsescu îl beleşte şi pe Căşuneanu, după ce a făcut la fel cu Petrică Roman, PNŢCD, Pleşu etc. etc. etc. ?
Subiect: Re: Corupţia din România Joi 08 Apr 2010, 22:18
Subiect: Re: Corupţia din România Lun 12 Apr 2010, 07:54
Când bogaţii plâng: miliardarii României, între gratii şi libertate
Arestările lui Marius Locic şi Costel Căşuneanu operate în dosarul Voicu nu sunt o premieră judiciară în România. Câţiva dintre cei mai importanţi miliardari ai României postdecembriste au trecut prin arestul Direcţiei de Cercetări Penale, de la Ioan Stoica, patronul „Caritas”, sau Răzvan Temeşan, preşedintele Bancorex, până la Dinu Patriciu sau Puiu Popoviciu, două dintre cele mai importante figuri ale capitalismului românesc actual.
16 ani de luptă anticorupţie. Ani soldaţi cu puţine sentinţe şi multe speculaţii. Ani trăiţi la intensitatea spectacolului mediatico-juridic, cu reprezentaţii de clasă din 1994 încoace. Ani în care particula „anti” s-a consumat, aproape mereu, în paginile ziarelor, pe ecranele televizoarelor şi în celula transformată în mit a Direcţiei de Cercetări Penale din cadrul Inspectoratului General al Poliţiei.
Imperiile financiare încap într-o celulă.
Au trecut pe acolo, în toţi aceşti ani, Ioan Stoica, Sever Mureşan, Răzvan Temeşan, Costel Constantin, Triţă Făniţă, Dinu Patriciu, Corneliu Iacobov, Dumitru Sechelariu, Ovidiu Tender, Marian Iancu, Puiu Popoviciu sau Gigi Becali. Bărbaţi politici, afacerişti de succes, oameni-reper în ultimii douăzeci de ani. Făcătorii şi desfăcătorii tranziţiei. Învingătorii cu discurs de victime.
Puţini dintre ei au căzut din purgatoriul arestului preventiv în iadul detenţiei. Lipsa probelor sau viciile de procedură i-au retrimis în libertate. Complicitatea afacerilor oneroase, ridicate pe meterezele unui stat de hârtie, cu arhanghelii justiţiei a fost mereu o constantă în zonele rarefiate ale puterii de la Bucureşti. O mână spală pe alta şi amândouă obrazul.
Orele petrecute în celulă de emanaţii capitalismului autohton, alături de infractori de drept comun, rămân însă o pagină de neşters în epopeea complicităţilor clientelare din România postdecembristă.
EVZ reconstitutie astăzi câteva drame de alcov şi o istorie care explică, tragic, prezentul. Urmează disecţia unei alianţe perene de interese: cea a triumviratului politică-afaceri-justiţie.
FAŢĂ ÎN FAŢĂ CU LUPTA ANTICORUPŢIE
Atunci i-au condamnat pe toţi la libertate
„Se prăbuşesc imperiile de carton! Cine urmează?”. Titlu în „Evenimentul zilei”, ianuarie 1997. „Zilnic opinia publică află cu stupoare că vedete ale lumii afacerilor authtone, oameni pe care i-au văzut la televizor desfătându-se prin recepţii, înfăţişaţi ca stâlpi ai economiei de piaţă nu sunt în realitate decât nişte găinari”. Frază extrasă din editorialul semnat de Ion Cristoiu în acelaşi ziar, ianuarie 1997.
Gerald Gorduna şi Ioan Stoica, oamenii din spatele jocurilor piramidale care înnebuniseră România la mijlocul anilor ‘90 – Gerald şi Caritas – erau deja cu câteva luni de arest la activ, gata să pornească pe lungul drum al proceselor penale.
„Săltaţi” în martie, respectiv august 1994, Gorduna şi Stoica erau doar partea vizibilă a alianţei dintre politică şi afaceri. Piesele ce puteau fi sacrificate pe tabla de joc. În august 1994, cu puţine zile înaintea reţinerii clujeanului Ioan Stoica, o remaniere guvernamentală adusese la Palatul Victoria PUNR-ul, partidul lui Gheorghe Funar, primarul Clujului.
„Caritas-ul intră în guvern”, scria presa centrală, insinuând că patronul jocului de întrajutorare devenise, astfel, intangibil. Nu era aşa. Intangibili au rămas doar politicienii şi magistraţii din spatele funcţionării ilegale a Caritas-ului.
Corupţia se scuteşte medical
Pentru o perioadă, anticorupţia putea să stea liniştită. Victoria electorală a Convenţiei Democrate din 1996 a readus însă în prim-plan „cruciada”. Lupta împotriva corupţiei începea să umple din nou pagini întregi de ziare.
Arena politică şi economică din România lua foc în epoca băncilor falimentare, dar mai ales falimentate. Anul 1997 a debutat cu o serie de arestări, una mai spectaculoasă decât alta. Miliardarii României jucau atunci, în premieră, o piesă cu succes la public până în prezent. Actul I – arestul Direcţiei de Cercetări Penale, urmat, adesea, de actul II – eliberarea rapidă.
Majoritatea, “grav bolnavi”, nu suportau regimul de detenţie. În alte cazuri, Parchetul General renunţa singur la acuzaţii după ce anterior perorase cu vehemenţă în marginea campaniei “anticorupţie”.
http://www.evz.ro/detalii/stiri/cand-bogatii-plang-miliardarii-romaniei-intre-gratii-si-libertate-891911.html
Subiect: Re: Corupţia din România Joi 15 Apr 2010, 08:50
Pe data de 8 aprilie, la sediul CSM avea loc prima confruntare dintre forul suprem al magistraturii din România şi iniţiatoarele protestului intitulat Demnitate şi Integritate – judecătoarele Andrea Chiş, Francesca Vasile şi Ana Maria Puiu . Nu a fost vorba însă de o dezbatere, ci, se pare, de o şedinţă de înfierare, cele trei judecătoare fiind acuzate de „ipocrizie“, „rea-credinţă“ şi „incompetenţă“, după ce au cerut să vadă notele interne ale CSM cu privire la protestul lor. „Dacă ne-ar fi dat notele, am fi aflat de ce un magistrat împotriva căruia s-a început urmărirea penală poate intra în sala de judecată şi de ce secretarul general al CSM sau un alt membru CSM poate fi promovat la Înalta Curte, chiar dacă în ultimii doi ani nu a intrat într-o sală de judecată, aşa cum cere legea“, a declarat presei Andrea Chiş.
Acuzaţiile celor trei judecătoare au „parfum de credibilitate“, dacă ne gândim că protestul lor, semnat de peste 400 de magistraţi , atacă două puncte extrem de nevralgice ale organizării şi funcţionării justiţiei: promovările la Înalta Curte de Casaţie şi Justiţie şi protejarea magistraţilor controversaţi, specializaţi în „albirea“ interlopilor, a marilor corupţi sau a celor acuzaţi de fapte penale. ÎCCJ este instituţia-cheie a acestui mecanism, care concentrează reziduurile toxice ale tranziţiei noastre viciate: obrazul hâd al justiţiei, pe care se văd bubele unui sistem care şi-a pierdut de mult onorabilitatea şi credibilitatea. CSM şi parlamentul fac parte din aceeaşi „caracatiţă“, dar ÎCCJ le depăşeşte în importanţă. Să ne amintim câteva fapte:
- În primăvara lui 2009, ÎCCJ îl achita pe fostul deputat PSD de Dâmboviţa Ion Dumitru, fost director al Romsilva, acuzat de DNA că ar fi prejudiciat statul cu peste trei milioane de euro, prin achiziţii trucate în favoarea firmelor omului de afaceri Alfred Florea.
- Tot ÎCCJ are grijă de patru ani încoace ca procesul fostului vicepremier PC George Copos, învinuit în dosarul „Loteria“, să fie tergiversat până când va ajunge la termenul de prescriere, care este 2012. Comisia Europeană menţionează acest caz în fiecare raport privind clauza de salvgardare, dar magistraţii ÎCCJ nu sunt impresionaţi.
- Acelaşi tratament se aplică şi dosarelor lui Adrian Năstase, care vor supravieţui probabil şi ele termenelor de prescriere.
- Mai interesant – şi mai puţin comentat – a fost rolul ÎCCJ în refacerea mafiei magistraţilor acuzaţi că ar fi protectori ai interlopilor din Dolj. Dacă în februarie 2009 CSM îi revoca pe prim-procurorul Gheorghe Stoian şi colaboratorii săi Tena Tulitu şi Ioana Sandu de la Parchetul de pe lângă Tribunalul Dolj pentru rolul lor în celebrul caz Gorbunov şi o excludea din magistratură pe judecătorea Maria Nicola de la aceeaşi instanţă, după ce decisese eliberarea lui Gorbunov pentru o pretinsă operaţie de glaucom, ÎCCJ îi reabilita pe toţi în toamna aceluiaşi an. Potrivit presei, avocata „grupului Gorbunov“ a fost însăşi Viorica Costiniu, soţia judecătorului Florin Costiniu, prietenul lui Cătălin Voicu. În plus, magistraţii doljeni au fost activ susţinuţi la Realitatea TV de Mona Pivniceru, preşedinta Asociaţiei Magistraţilor şi subordonata lui Florin Costiniu la ÎCCJ.
- Tribunalul Dolj pare să fi fost un fief al senatorului PSD Cătălin Voicu, folosit frecvent pentru rezolvarea unor dosare spinoase. Mai nou, toată lumea a putut să-l audă la televizor pe prim-procurorul Stoian justificând decizia anchetatorilor craioveni de a nu-l reţine pe infractorul Cosmin Drăgan, cel care pe 2 aprilie a bătut cu sălbăticie un bătrân care „traversa strada prea încet“.
- Nu ar trebui să ne mire, căci la ÎCCJ şi-au găsit culcuş tot felul de personaje ciudate, promovate cât se poate de dubios, cum ar fi de pildă celebra Sofica Dumitraşcu, eliberatoarea lui Omar Hayssam şi a kurdului Mehmet Fahti Kesser, acuzat de spălare de bani. Cine are curiozitatea să citească pe www.juridice.ro interviul în urma căruia au fost promovaţi la ÎCCJ Sofica Dumitraşcu şi Cristian Jipa se va lua cu mâinile de cap, chiar dacă nu este jurist, căci domnul Jipa se cam încurcă, iar doamnei Dumitraşcu i se pun doar cinci întrebări, la care răspunde lapidar.
Concluzie: magistraţii protestatari au semnalat neregulile şi abuzurile încă din 2006, dar nimeni nu i-a băgat în seamă. Astăzi au, se pare, mai mult succes, dar nicio garanţie că vor reuşi. Ei reprezintă doar 10% din numărul magistraţilor din România, iar vechea gardă a început să se manifeste, Tribunalul Judeţean Neamţ contestând deja acţiunea lor. Solidaritatea magistraţilor a funcţionat ireproşabil când a fost vorba de bani. Acum însă este vorba de deontologie şi de principii. CSM a decis să consulte instanţele cu privire la modificarea ghidului de selecţie a judecătorilor de la ÎCCJ până la 30 aprilie. Va fi un test al dorinţei de reformă din interiorul corpului magistraţilor, al (in)toleranţei faţă de practicile reprobabile care au făcut justiţia complice interlopilor şi corupţiei. Bătălia pentru o justiţie curată este în plină desfăşurare. Dacă însă magistraţii vor fi la fel de doritori de reformă ca politicienii, atunci putem să ne facem bagajele şi să emigrăm în Congo!
http://www.revista22.ro/articol-7975.html
Subiect: Re: Corupţia din România Joi 15 Apr 2010, 13:29
am vazut vreun corupt, vreun "furacios" clamat de vasescu, care sa fie si condamnat?
m-am saturat de hotul care striga "hotii"! si de "justitie, arestari, regizate la televizor
sau in presa basesciana
pana nu vad un mare hot devedit cu acte aprobate de justitie, si condamnat irevocabil,
eu zic ca altii clasici in viata "ciocul mic!"
Subiect: Re: Corupţia din România Joi 15 Apr 2010, 13:32
cat priveste retinerile, incatusarile, cu mascati, noaptea, de pe strada,
fara instiintare prealabila, toate facute la televizor, este mai mult decat in caragiale
"curat (NE)constitutional, dar umflati-l"... este de ras daca nu ar fi de plans,
ca Doamne fereste, poate nimeri "din greseala" pe oricine!
Subiect: Re: Corupţia din România Joi 15 Apr 2010, 16:21
Corect Aurora
Subiect: Re: Corupţia din România Joi 15 Apr 2010, 16:45
Corect, Geta, dar nu cu emoticonul asta,ca nu mai e de ras.....
Subiect: Re: Corupţia din România Joi 15 Apr 2010, 16:51
Subiect: Re: Corupţia din România Joi 15 Apr 2010, 17:54
Subiect: Re: Corupţia din România Joi 15 Apr 2010, 17:57
Protestul semnat de 224 de judecatori cere CSM sa interzica intrarea in sala a judecatorilor care sunt urmariti penal si sa fixeze criterii clare, transparente si aplicabile tuturor candidatilor la numirea judecatorilor la curtea suprema.
http://www.revista22.ro/semnati-petitia-sustinem-protestul-judecatorilor-fata-de-atitudinea-cs-7879.html
Subiect: Re: Corupţia din România Joi 15 Apr 2010, 19:36
Din cate s-a coomunicat public, judecatorul Costiniu a fost suspendat de catre CSM.
De altfel, el si-a cerut pensionarea inca inainte de suspendare.
Articolul tau este din data de 26 martie...
Subiect: Re: Corupţia din România Sam 17 Apr 2010, 07:22
Nu are nici-o relevanta observatia ta, draga mea : petitia nu s-a facut doar pentru o persoana, ci pentru reformarea unui intreg sistem corupt si corupator, inclusiv pentru fixarea unor criterii clare, transparente si aplicabile tuturor candidatilor la numirea judecatorilor la curtea suprema .
Subiect: Re: Corupţia din România Dum 18 Apr 2010, 08:31
Magistraţii CCR au luat decizia pe furis . Rusine!!! ]
Cătălin Macovei, preşedintele Agenţiei Naţionale de Integritate (ANI), susţine că modul în care judecătorii Curţii Constituţionale au rezolvat cererea depusă de avocata Alice Drăghici ridică mai multe semne de întrebare, scrie Evenimentul zilei. Decizia judecatorilor a fost luata in mare graba, cu doua saptamini inainte de termenul comunicat oficial, fara ca ANI sa fie anuntata si sa se poata apara.
„Noi, deşi suntem parte direct implicată, nu am primit niciun fel de informare oficială. Nu ne-a fost comunicată motivarea Curţii”, a declarat ieri Macovei pentru Evenimentul zilei. Deşi ar fi trebuit să fie anunţată, judecarea excepţiilor de neconstituţionalitate invocate de Drăghici, în dosarul fostului senator PSD Şerban Brădişteanu, nu a fost trecută pe lista de şedinţe a Curţii Constituţionale.
Mai mult, oficialii ANI susţin că decizia a fost luată suspect de repede, cu aproape două săptămâni mai devreme decât termenul transmis oficial. „Noi ştiam că excepţiile ridicate urmau a fi supuse dezbaterii pe 26 aprilie. Nu am fost citaţi, deşi suntem parte în proces, şi astfel nu ne-am putut apăra în niciun fel”, a precizat Horia Georgescu, secretarul general al ANI.
El a spus că nu e pentru prima dată când legea de funcţionare a ANI este pusă pe masa judecătorilor de la Curtea Constituţională, dar că până acum excepţiile invocate au fost respinse. „De fiecare dată până acum magistraţii au decis că ANI funcţionează în concordanţă perfectă cu prevederile Constituţiei. De două zile însă au descoperit că suntem în ilegalitate”, susţine Georgescu.
http://www.revista22.ro/-magistra355ii-ccr-au-luat-decizia-pe-furis-8015.html
Subiect: Re: Corupţia din România Dum 18 Apr 2010, 08:33
...iar decizia CC referitoare la ANI nu este deloc intimplatoare:
Magistraţi Curtii Constitutionale, incompatibili si cu averile dosite
Sapte dintre cei nouă judecători de la Curtea Constituţională a României (CCR), care au lăsat Agenţia Naţională de Integritate (ANI) fără principalele atribuţii de control, au încălcat legea privind declararea şi controlul averilor demnitarilor, magistraţilor şi funcţionarilor publici, susţin surse oficiale. Patru dintre ei sint in stare de incompatibilitate si ar fi trebuit sa fie suspendati sau exclusi din magistratura!!!!
http://www.revista22.ro/-magistra355i-curtii-constitutionale-incompatibili-si-cu-averile-dosit-8014.html
Subiect: Re: Corupţia din România

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CCR